**Tájékoztató Rendszeres települési támogatás keretében adható gyógyszer támogatásról**

**Tisztelt Lakosság!**

Isaszeg Város Önkormányzat Képviselő-testülete a rendszeres gyógyszerköltségek csökkentése érdekében 1 éves időtartamra - a kérelem benyújtását követő hónap 1. napjától, 12 hónapra – megállapítható természetbeni támogatás, a normatív és alanyi jogon járó közgyógyellátási támogatásban nem részesülő, isaszegi állandó vagy tartózkodási hellyel rendelkező személyek részére a rendszeres települési támogatást keretében **gyógyszer támogatást** nyújthat.

A támogatások igénylésénél a jövedelemhatárok a családban egy hónapban, egy főre számítva:

1. aktív korúak esetében az 100.000 Ft-ot,
2. nyugdíjban, nyugdíjszerű ellátásban részesülők,
3. valamint gyermekét/gyermekeit/gyámoltjait egyedül nevelő esetében a 155.000 Ft-ot

nem haladja meg.

A gyógyszertámogatás maximális összege 8.000 Ft/hó.

**Gyógyszertámogatás megállapítása iránti kérelemhez csatolni kell:**

* A kérelmező és a vele közös háztartásban élő családtagjai **rendszeres,** és nem havi rendszerességgel szerzett jövedelméről kiállított (**a kérelem beadását megelőző 1 havi nettó)** igazolások
* **Vállalkozók** vállalkozásból származó jövedelme esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát szükséges cégszerű aláírással igazolni.
* **A nem havi rendszerességgel** származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelméről nyilatkozat,
* A Járási Hivatal által folyósított pénzbeli ellátások igazolása (Határozat) és az ellátás összegéről szóló igazolás.
* Az Állami Foglalkoztatási Szerv ellátást megállapító igazolása (Határozat) és az ellátás összegéről szóló igazolás.
* Nyugdíjjal, vagy nyugdíjszerű ellátással rendelkező személy esetén a Magyar Államkincstár Nyugdíjfolyósító Igazgatóság által megküldött az adott évre vonatkozó igazolás, valamint a kérelem benyújtását megelőző hónapra vonatkozó nyugdíj/nyugdíjszerű ellátás összegéről szóló igazolás (nyugdíjszelvény vagy folyószámla kivonat)
* Lakcímkártya, TAJ kártya, személyazonosító igazolvány vagy kártya
* Gyes, Gyet, Gyed és családi pótlék igazolása
* 16. életévét betöltött gyermek esetében iskolalátogatási igazolás
* Gyermekét egyedül nevelő szülő esetén a gyermek elhelyezésének igazolása (bírósági végzés), illetve tartásdíj összegéről szóló igazolás (annak hiányában két tanú aláírásával nyilatkozat) valamint bírósági végzés hiánya esetén nyilatkozat a gyermeket nevelő szülőtől.
* A kérelem beadását megelőző 1-1 havi lakásfenntartási költségekről szóló számlák, befizetési csekkek

**A kérelem benyújtásakor a kérelmező és a vele közös háztartásban élő családtagjainak személyes iratait szíveskedjék magával hozni!**

**Polgármesteri Hivatal**